Lola Akinmade Åkerström

Lola Akinmade Åkerström ni mpiga picha na mwandishikutokea Nigeria aliyeko Stockholm, Sweden. Ni mhariri mkuu wa Slow Travel Stockholm.

Kazi zake zimeangaziwa katika National Geographic Traveller BBC, na CNN, miongoni mwa machapisho mengine. Alisoma Mfumo wa habari ya Jiografia (GIS) katika Chuo kikuu cha Maryland.

Maisha ya Awali na Elimu
Maisha yake ya awali yalianzia mjini Lagos, Kusini Magharibi mwa Nigeria, ambapo alimaliza elimu yake ya awali kabla ya kuhamia Marekani akiwa na umri wa miaka 15. Alipokea digrii ya uzamili katika Mfumo wa Habari kutoka Chuo Kikuu cha Maryland. Katika umri wa miaka 19, alipata usajili katika chuo kikuu cha Oxford huko Uingereza lakini alishindwa kuendelea kutokana na hali ya uchumi. Mnamo 2006, Åkerström alihamia Uswidi pamoja na Mumewe.

Kazi
Åkerström alianza kazi yake kama mwandishi wa habari kwa vitendo huko Eco-Challenge. Alifanya kazi kwa miaka 12 kama msanidi programu wa GIS kabla ya kuwa mpiga picha mtaalamu. Kati ya 2006 na 2007, alijiunga na Mtandao wa Matador na kufanya kazi kama mhariri. Mnamo Oktoba 2009 alijiuzulu uteuzi wake katika ulimwengu wa GIS kufuata mapenzi yake. 

Mnamo Juni 2011, Åkerström alishiriki katika mpango wa kabla ya uteuzi ulioandaliwa na Quark Expeditions kumchagua mwandishi ambaye atasafiri kwenda Ncha ya Kaskazini kwa mradi wa kuandikisha mfumo-ikolojia wake. Mnamo mwaka wa 2012 alishiriki katika mbio za kusafiri huko Fiji, ambapo alianza mchanganyiko wa ujuzi wake wa kusafiri, upigaji picha na uandishi. Mnamo mwaka wa 2016, alienda Italia kuhudhuria Urithi wa Dunia na Maeneo ya Urithi wa Dunia wa Unesco ya Sabbioneta na Mantua kwa uchunguzi.

Marejeo 

Jamii:Watu walio hai
Jamii:Watu wa Nigeria
Jamii:Wanawake wa Nigeria